กทม.ปรับแผน ฌอง เอลิเซ่ ส่งสภาพัฒน์
ประชาไท - 6 ม.ค.48กรุงเทพมหานครได้มีการประชุมหารือเกี่ยวกับโครงการพัฒนาถนนราชดำเนินกาลางให้เป็นฌอง เอลิเซ่ เมืองไทย โดยมีนายพิชัย ไชยพจน์พานิช รองปลัดกรุงเทพมหานครเป็นประธานการประชุมคณะทำงาน เพื่อทบทวนโครงการของกทม. ซึ่งเคยเสนอต่อสำนักงานพัฒนาเศรษฐกิจและสังคมแห่งชาติ (สศช.) โดยที่ประชุมมีมติให้หน่วยงานที่เกี่ยวข้องจัดทำรายละเอียดโครงการต่างๆ เตรียมเสนอสศช.อีกครั้ง ทั้งนี้ คาดว่าจะใช้งบประมาณทั้งหมด 3228.887 ล้านบาทใน 8 โครงการที่วางแผนไว้ ได้แก่ 1.โครงการก่อสร้างอุโมง์ทางเดินลอดถนนราชดำเนินกลาง 2 แห่ง 2. โครงการปรับปรุงภูมิทัศน์คลองคูเมืองเดิม 3. โครงการปรับปรุงภูมิทัศน์คลองหลอดเหนือ-ใต้ 4. โครงการปรับปรุงภูมิทัศน์ริมถนนราชดำเนินการกลางระยะที่หนึ่ง 5. โครงการปรับปรุงภูมิทัศน์ริมถนนราชดำเนินกลางระยะที่สอง 6.โครงการปรับผังการจราจรและภูมิทัศน์บริเวณหน้าพิพิธภัณฑ์เหรียญกษาปณ์ 7.โครงการปรับปรุงภูมิทัศน์บริเวณหน้าโรงเรียนนาฏศิลป์และบริเวณหน้ากองการท่องเที่ยว 8.โครงการปรับปรุงภูมิทัศน์บริเวณพื้นที่กรมการค้าภายใน 
ประชาไท - 6 ม.ค.48 กรุงเทพมหานครได้มีการประชุมหารือเกี่ยวกับโครงการพัฒนาถนนราชดำเนินกาลางให้เป็นฌอง เอลิเซ่ เมืองไทย โดยมีนายพิชัย ไชยพจน์พานิช รองปลัดกรุงเทพมหานครเป็นประธานการประชุมคณะทำงาน